പാരീസില് പുതിയ അധ്യായം പാരീസ്: അര്ജന്റീനിയന് ഇതിഹാസത്തെ സ്വന്തമാക്കിയതായി ഫ്രഞ്ച് ഫുട്ബോള് ക്ലബ് പാരീസ് സെയിന്റ് ജെര്മെയ്ന് ഔദ്യോഗികമായി പ്രഖ്യാപിച്ചു. മെസിയും പി.എസ്.ജിയും തമ്മില് കരാര് ധാരണയായി. 2023 വരെയുള്ള പ്രാഥമിക കരാറിനാണു ധാരണയായത്. ശേഷം ഒരു വര്ഷത്തേക്കു കരാര് നീട്ടാനുള്ള വ്യവസ്ഥയുമുണ്ട്. വര്ഷം 35 ദശലക്ഷം യൂറോയാണ് ഇതിഹാസത്തിനു വേതനമായി ലഭിക്കുക. മെസിയെ പി.എസ്. ജിയിലെത്തിക്കാന് സാധിച്ചതില് അഭിമാനിക്കുന്നതായി ക്ലബ് പ്രസിഡന്റ് നാസര് അല് ഖെലാഫി പറഞ്ഞു. ബാഴ്സയ്ക്കായി 778 മത്സരങ്ങളില് നിന്ന് 672 ഗോളുകളടിച്ച മെസി. നാല് ചാമ്ബ്യന്സ് ലീഗ് കിരീടങ്ങളും പത്ത് ലാ ലിഗ കിരീടങ്ങളും അവര്ക്കായി നേടി. 2004 ല് ബാഴ്സക്കായി അരങ്ങേറുമ്ബോള് പതിനേഴ് വയസായിരുന്നു മെസിക്ക്. 13ാം വയസ് മുതല് ബാഴ്സലോണക്ക് ഒപ്പമുള്ള മെസിയെ മറ്റൊരുക്ല ബിന്റെ ജഴ്സിയില് കാണുമെന്നു ഫുട്ബോള് ലോകം പ്രതീക്ഷിച്ചില്ല. വാരാന്ത്യത്തിലെ ലീഗ് വണ് മത്സരത്തില് മെസി പി.എസ്.ജിക്കായി അരങ്ങേറും. മാഞ്ചസ്റ്റര് സിറ്റി ഉള്പ്പടെയുള്ളക്ല ബുകള് മെസിയെ സ്വന്തമാക്കിയേക്കുമെന്ന സൂചനകളുണ്ടായിരുന്നു. റയാല് മാഡ്രിഡില്നിന്ന് പ്രതിരോധ താരം സെര്ജിയോ റാമോസും പി.എസ്.ജിയിലെത്തിയിട്ടുണ്ട്. നെയ്മര്മെസികിലിയന് എംബാപെ ആക്രമണ നിര പി.എസ്്.ജിയെ കരുത്തുറ്റ നിരയാക്കും. പാരീസില് കരിയറിലെ പുതിയൊരു അധ്യായം ആരംഭിക്കുമെന്നാണു കരാര് ഒപ്പിട്ട ശേഷം മെസി പറഞ്ഞത്. കോച്ച് മൗറീസിയോ പോചെറ്റീനോയ്ക്ക് മെസിയുടെ വരവ് കൂടുതല് സാധ്യതകളായി. പതിനാറ് വര്ഷങ്ങള്ക്ക് മുമ്ബ് ബാഴ്സ സീനിയര് ടീമില് മെസി അരങ്ങേറിയത് മുപ്പതാം നമ്ബര് ജഴ്സി ധരിച്ചാണ്. പി.എസ്.ജിയിലും മെസിക്ക് ആദ്യം നല്കിയിത് മുപ്പതാം നമ്ബറാണ്. പത്താം നമ്ബറിന്റെ റോളിലാണ് മെസി ടീമില് കളിക്കുക. നെയ്മര് 10ാം നമ്ബര് ജഴ്സി മെസിക്കു നല്കാന് തയാറായിരുന്നെങ്കിലും താരം താല്പര്യപ്പെട്ടില്ല. കോപാ അമേരിക്കയ്ക്കു ശേഷം മെസി പരിശീലനത്തിനിറങ്ങിയില്ല. ഫ്രഞ്ച് ലീഗ് വണ്ണില് 29 നു റെയിംസിനെതിരെയാകും മെസിയുടെ ആദ്യ മത്സരം.